stanford-oval/wikipedia huggingface dataset:
เจ้าหนูกบอภินิหาร

| --- | --- |
เจ้าหนูกบอภินิหาร
ど根性ガエル (Dokonjō Gaeru)
ชื่อภาษาอังกฤษ: The Gutsy Frog
แนว: ชีวิตประจำวัน, ตลก
มังงะ
เขียนโดย: ยาซุมิ โยชิซาวะ
สำนักพิมพ์:  ชูเอชะ    ไม่ปรากฏการตีพิมพ์หนังสือการ์ตูน
กลุ่มเป้าหมาย: Shōnen
วางจำหน่ายตั้งแต่: 27 กรกฎาคม 2513 – 14 มิถุนายน 2519
อนิเมะ
กำกับโดย: ทาดาโอะ นากาฮาม่า
สตูดิโอ: Tokyo Movie Shinsa
อนิเมะ
New Dokonjō Gaeru
กำกับโดย: ทาดาโอะ นากาฮาม่า
สตูดิโอ: Tokyo Movie Shinsa
เจ้าหนูกบอภินิหาร (ญี่ปุ่น: ど根性ガエル, Dokonjō Gaeru) เป็นหนังสือการ์ตูน หรือ มังงะ และ อนิเมะ โดย ยาซุมิ โยชิซาวะ (Yasumi Yoshizawa) ฉบับหนังสือการ์ตูน โดยจัดพิมพ์ในปีวันที่ 27 กรกฎาคม พ.ศ.2513-14 มิถุนายน พ.ศ.2533 ส่วนในฉบับอนิเมะถูกจัดทำขึ้นทั้งหมด 2 ครั้งด้วยกัน ครั้งที่หนึ่งเริ่มออกอากาศในวันที่ 7 ตุลาคม พ.ศ. 2515 - 28กันยายน พ.ศ.2517 ผ่านทางช่องทีบีเอส (TBS) เป็นจำนวนตอนทั้งสิ้น 103 ตอนด้วยกันและครั้งที่สอง เริ่มออกอากาศในวันที่ 7 กันยายน พ.ศ. 2524 - 28กันยายน พ.ศ.2525 ผ่านทางช่องสถานีโทรทัศน์นิปปอน (NTV) เป็นจำนวนตอนทั้งสิ้น 30 ตอนด้วยกัน
เจ้าหนูกบอภินิหาร ถือเป็นการ์ตูนอนิเมะคลาสสิกเรื่องหนึ่ง ในสมัยที่การ์ตูนญี่ปุ่นแพร่หลายในประเทศไทย
เจ้าหนูกบอภินิหารในประเทศไทย

เจ้าหนูกบอภินิหารฉบับหนังสือการ์ตูน หรือ มังงะ ไม่ปรากฏอย่างแน่ชัดภายในประเทศไทย แต่มีการปรากฏของการ์ตูนอนิเมะในรูปแบบวีดิทัศน์ทั้งวิดีโอ และ วีซีดี เป็นของบริษัท Video Square จำกัด เป็นผู้ถือลิขสิทธิ์ของเรื่องเจ้าหนูกบอภินิหารนี้ โดยภายในวีดิทัศน์ทุกชุดจะปรากฏคำพูดในช่วงเปิดของอนิเมะไว้ว่า 'วิดีโอเทปชุดนี้ เป็นลิขสิทธิ์ของ บริษัท วิดีโอสแควร์ จำกัด ห้ามผู้ใดลอกเลียนแบบ ดัดแปลง แก้ไข หรือส่งตามสายเคเบิล หากผู้ใดละเมิดจะถูกดำเนินคดีตามกฎหมายอย่างเด็ดขาด' และ เบอร์โทรศัพท์ของวิดีโอสแควร์ ไว้เสมอ
จำนวนตอน และแผ่นที่บริษัท วิดีโอสแควร์ จำกัด ได้จัดจำหน่ายไม่ทราบโดยแน่ชัด รวมทั้งปีที่ออกจำหน่าย แต่คาดว่าจะเป็นช่วงปี พ.ศ.2540-2541
คาดว่า บริษัท Video Square จำกัด ผู้ถือลิขสิทธิ์ของเรื่อง ไม่ได้แปลภาษามาจากต้นฉบับของประเทศญี่ปุ่นโดยตรง เพราะช่วงเปิดของอนิเมะนี้แบบไทยนั้นมีความเหมือนกับช่วงเปิดของแบบสเปน และมีอนิเมะของตอนหนึ่งได้มีเสียงคำพูด La rana valiente แทรกแทนคำพูดช่วงเปิดปกติว่า เจ้าหนูกบอภินิหาร ซึ่งเป็นชื่อการ์ตูนของเรื่องเจ้าหนูกบอภินิหาร ในฉบับสเปนนั่นเอง จากหลักฐานสองชิ้นจึงน่าจะมีความเป็นไปได้สูงที่ บริษัท Video Square จำกัด ผู้ถือลิขสิทธิ์ของเรื่องนี้ ไม่ได้แปลภาษามาจากต้นฉบับของประเทศญี่ปุ่นโดยตรง
เรื่องย่อ

เนื้อเรื่องได้เริ่มต้นมาจากที่ว่า ระหว่างที่โปกิชิ (กบ) กำลังกระโดดเล่นบนที่ว่างในสวนสาธารณะซาคุจิอิเขตเมืองเนะริมะ กรุงโตเกียว ก็มีนักเรียนมัธยมคนหนึ่งชื่อ ฮิโรชิ สะดุดก้อนหินล้มทับโปกิชิ ทำให้โปกิชิติดอยู่บนเสื้อของฮิโรชิ
โดยเนื้อเรื่องหลักแล้วเป็นเรื่องราวเกี่ยวกับชีวิตเด็กวัยมัธยม ความวุ่นวาย ป่วนในชีวิตประจำวัน แต่ก็มีโปกิชิช่วยแนะนำ และให้คำปรึกษาต่างๆนานา
ตัวละครหลัก

โปกิชิ (ญี่ปุ่น: ピョン吉, Pyonkichi) : พากย์เสียงโดย Sachiko Chijimatsu กบที่ถูกฮิโรชิทับแล้วติดอยู่บนเสื้อของเขา กลายเป็นกบร่างแบน (Flat Surface Frog, 平面ガエル, Heimen Gaeru) โปกิชิและฮิโรชิจะต้องเผชิญเรื่องราวไปด้วยกัน ถ้าโปกิชิต้องการให้ฮิโรชิไปไหนก็แค่กระโดดไปทิศนั้น
ฮิโรชิ (ญี่ปุ่น: ひろし, Hiroshi) : พากย์เสียงโดย Masako Nozawa นักเรียนมัธยมต้นที่สะดุดก้อนหินไปทับตัวโปกิชิเข้า ฮิโรชิเป็นคนกล้าหาญ และจะไม่ยอมแพ้เสมอเมื่อจะสู้กับ กอริลล่า จุดเด่นของฮิโรชิคือแว่นที่สวมอยู่บนหัวของเขา (แต่ไม่เคยปรากฏภาพที่เข้าจะนำแว่นนั้นมาใส่เลย) โรงเรียนที่ฮิโรชิเรียนอยู่มีเครื่องแบบอยู่แล้ว แต่เขากลับเป็นคนเดียวที่ได้รับการยกเว้น
โยชิซาว่า เคียวโกะ  (ญี่ปุ่น: 吉沢 京 Yoshizawa Kyouko) : พากย์เสียงโดย Yōko Kuri คนใหม่: Atsushi Tomii→Kaoru Kurosu CM: Chinami Nishimura เคียวโกะเป็นแฟนของฮิโรชิ เคียวโกะเป็นลูกสาวของครอบครัวเศรษฐี ตอนแรกเคียวโกะไม่ค่อยจะชอบฮิโรชินัก แต่ก็กลายเป็นเพื่อนกันในตอนหลังเมื่อได้รู้จักกับ โปกิชิ โดยเธอคิดว่าเสื้อที่ฮิโรชิใส่เข้าท่าดี
โกโร่ (ญี่ปุ่น: 五郎 Gorou) : พากย์เสียงโดย Kazue Takahashi คนใหม่ Junko Hori
กอริลล่า อิโมทาโร่ (ญี่ปุ่น: 五利良 イモ太郎 Gorira Imotarou) : พากย์เสียงโดย Kazuya Tatekabe คนใหม่ Kyūji Aozora
โนมูระ ยูจิโระ (ญี่ปุ่น: 野村 裕次郎 Nomura Yuujirou) : พากย์เสียงโดย Tetsuo Mizutori→Isao Sakuma คนใหม่ Kōji Aozora
ซากาว่า ยูเมะซาบูโร่ (ญี่ปุ่น: 佐川 梅三郎 Sagawa Umesaburou) : พากย์เสียงโดย Kazuo Harada คนใหม่ Keiichi Nanba
โกโต ชินปาจิ (ญี่ปุ่น: 後藤 新八 Gotou Shinpachi) : พากย์เสียงโดย Keiko Yamamoto
ซากุระ (ญี่ปุ่น: 桜 Sakura) : พากย์เสียงโดย Kaneta Kimotsuki
ยามานากะ โยชิโกะ (ญี่ปุ่น: 山中 ヨシ子 Yamanaka Yoshiko) : พากย์เสียงโดย Reiko Mutō คนใหม่ Keiko Toda
โอบายาชิ คุนิโกะ (ญี่ปุ่น: 大林 くに子 Oobayashi Kuniko) : พากย์เสียงโดย Eiko Masuyama
มาจิดะ (ญี่ปุ่น: 町田 Machida) : พากย์เสียงโดย Ichirō Nagai
มินามิ โยชิโอะ (ญี่ปุ่น: 南 よし雄 Minami Yoshio) : พากย์เสียงโดย: Shūsei Nakamura คนใหม่ Hideyuki Tanaka
วาตานาเบ้ 'มิซาโกะ' (ญี่ปุ่น: 渡辺 みさ子 Watanabe Misako) : พากย์เสียงโดย Kazuko Sawada
คาจัง (ญี่ปุ่น: 母ちゃん "Kaa-chan") : พากย์เสียงโดย Noriko Ohara คนใหม่ Shō Saitō (บริษัท วิดีโอ สแควร์ จำกัด ให้ชื่อ'คาจังว่า "คานาเลีย")
เฒ่าแก่ร้านซูชิ พากย์เสียงโดย Masashi Amenomori→Osamu Kobayashi คนใหม่ Kenichi Ogata
แหล่งข้อมูลอื่น

Bank.com
Fields.biz - Pachislo Maker
Dokonjō Gaeru at App-Get เก็บถาวร 2004-12-21 ที่ เวย์แบ็กแมชชีน
Dokonjō Gaeru at Tokyo MX[ลิงก์เสีย]
ตำบลตะโก

ตำบลตะโก อาจหมายถึง
ตำบลตะโก อำเภอห้วยแถลง จังหวัดนครราชสีมา
ตำบลตะโก อำเภอทุ่งตะโก จังหวัดชุมพร
วัดบางเลน (จังหวัดนครปฐม)

| วัดบางเลน |
| --- | --- |

ชื่อสามัญ: วัดบางเลน, วัดดอนกระต่ายเต้น, วัดประตูน้ำพระพิมล
ที่ตั้ง: ตำบลบางเลน อำเภอบางเลน จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูเกษมถาวรคุณ (ถาวร)
ความพิเศษ: แม่ย่าตะเคียน
 สถานีย่อยพระพุทธศาสนา
วัดบางเลน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำท่าจีน ใกล้ประตูน้ำพระพิมล ในตำบลบางเลน อำเภอบางเลน จังหวัดนครปฐม ปัจจุบันมีพระครูเกษมถาวรคุณ (ถาวร) เป็นเจ้าอาวาส
วัดบางเลนสร้างเมื่อปี พ.ศ. 2517 เดิมเรียกว่า วัดดอนกระต่ายเต้น หรือ วัดประตูน้ำพระพิมล ประกาศตั้งวัดเมื่อวันที่ 21 กันยายน พ.ศ. 2526 ได้รับพระราชทานวิสุงคามสีมาเมื่อวันที่ 17 กรกฎาคม พ.ศ. 2530 มีเนื้อที่ตั้งวัด 10 ไร่ 2 งาน ต่อมาคณะสงฆ์ได้ตั้งชื่อว่า "วัดบางเลน" เนื่องจากไม่มีวัดเป็นชื่อของอำเภอ
วัดบางเลนมีสิ่งศักดิ์สิทธิ์ที่ประชาชนนับถือ คือ แม่ย่าตะเคียน อายุพันปี ภายหลังวัดได้ตั้งมูลนิธิแม่ย่าตะเคียนทองเพื่อช่วยเหลือผู้ตกทุกข์ได้ยาก
รายนามเจ้าอาวาส

หลวงพ่อหวล กนฺตสีโล
พระสมุห์ บุญธรรม จารุธมฺโม พ.ศ. 2529–2540
พระครูเกษมถาวรคุณ (ถาวร) พ.ศ. 2540–
สำนักเลขาธิการนายกรัฐมนตรี

| --- | --- |
The Secretariat of the Prime Minister
ตราประจำสำนักเลขาธิการนายกรัฐมนตรี
ภาพรวมสำนัก
ก่อตั้ง: 9 ธันวาคม พ.ศ. 2476; 91 ปีก่อน (2476-12-09)
สำนักก่อนหน้า: สำนักงานเลขานุการนายกรัฐมนตรี (พ.ศ. 2476 – พ.ศ. 2487) สำนักงานเลขาธิการนายกรัฐมนตรี (พ.ศ. 2487 – พ.ศ. 2502) สำนักทำเนียบนายกรัฐมนตรี (พ.ศ. 2502 – พ.ศ. 2517) สำนักบริหารของนายกรัฐมนตรี (พ.ศ. 2502 – พ.ศ. 2511)
ประเภท: ส่วนราชการ
เขตอำนาจ: นายกรัฐมนตรี
สำนักงานใหญ่: ทำเนียบรัฐบาล ถนนพิษณุโลก แขวงดุสิต เขตดุสิต กรุงเทพมหานคร 10300
บุคลากร: 673 คน (พ.ศ. 2565)
งบประมาณต่อปี: 7,207,600,900 บาท (พ.ศ. 2568)
ฝ่ายบริหารสำนัก: พรหมินทร์ เลิศสุริย์เดช, เลขาธิการ ชนิดา เกษมสุข, รองเลขาธิการ (ฝ่ายบริหาร) ชยันต์ เมืองสง, รองเลขาธิการ (ฝ่ายบริหาร) ภคนันท์ ศิลาอาสน์, รักษาการรองเลขาธิการ (ฝ่ายบริหาร)
ต้นสังกัดสำนัก: สำนักนายกรัฐมนตรี
เว็บไซต์: เว็บไซต์ของสำนักเลขาธิการนายกรัฐมนตรี
สำนักเลขาธิการนายกรัฐมนตรี (อังกฤษ: The Secretariat of the Prime Minister) เป็นส่วนราชการ ระดับกรม ในสังกัดสำนักนายกรัฐมนตรี มี ภารกิจเกี่ยวกับการปฏิบัติราชการด้านการเมือง ด้านวิชาการ ด้านเลขานุการ ตลอดจนการบริหารราชการของนายกรัฐมนตรี รองนายกรัฐมนตรี รัฐมนตรีประจำสำนักนายกรัฐมนตรี รวมทั้งข้าราชการการเมืองในสำนักเพื่อให้การปฏิบัติงานเป็นไปอย่างมีประสิทธิภาพและประสิทธิผล
ประวัติ

สำนักเลขาธิการนายกรัฐมนตรี ก่อตั้งนับตั้งแต่ การปฏิวัติสยาม พ.ศ. 2475 ที่คณะราษฎรได้มีประกาศประธานคณะกรรมการราษฎรเพื่อยุบเลิกกรม
ราชเลขาธิการและได้มีการออกพระราชบัญญัติว่าด้วยธรรมนูญราชการฝ่ายพลเรือน พ.ศ. 2476 ก่อตั้งสำนักงานรัฐมนตรีขึ้นในกระทรวงต่างๆ เพื่อสนับสนุนการบริหารราชการแผ่นดินโดยเฉพาะงานทางการเมืองภารกิจในระบอบประชาธิปไตย ซึ่งสำนักงานเลขานุการนายกรัฐมนตรีที่ทำหน้าที่สำนักงานรัฐมนตรีของนายกรัฐมนตรีในขณะนั้น มีส่วนราชการในสังกัดเพียง 2 แผนก คือ แผนกการเมือง และแผนกตรวจสอบเรื่องราวและความเห็น (ปัจจุบัน คือ กองประสานงานการเมือง และกองงานนายกรัฐมนตรี ของสำนักเลขาธิการนายกรัฐมนตรี) และต่อมาได้เพิ่มบทบาทมากขึ้นและเปลี่ยนชื่อเป็น สำนักเลขาธิการนายกรัฐมนตรี กระทั่งปี พ.ศ. 2502 ได้มีการแยกหน่วยงานที่ทำหน้าที่เลขานุการนายกรัฐมนตรีออกเป็น 2 หน่วยงาน คือ สำนักทำเนียบนายกรัฐมนตรี และสำนักบริหารของนายกรัฐมนตรี แต่ในปี พ.ศ. 2508 จึงได้ยุบรวมสำนักบริหารของนายกรัฐมนตรี เข้ารวมกับสำนักทำเนียบนายกรัฐมนตรี และได้เปลี่ยนชื่อเป็น สำนักเลขาธิการนายกรัฐมนตรี ในปี พ.ศ. 2517 จนถึงปัจจุบัน
เลขาธิการนายกรัฐมนตรี

ดูเพิ่ม: รายนามเลขาธิการนายกรัฐมนตรีของไทย
เลขาธิการนายกรัฐมนตรี และรองเลขาธิการนายกรัฐมนตรีฝ่ายการเมือง เป็นข้าราชการการเมือง และรองเลขาธิการนายกรัฐมนตรีฝ่ายบริหาร และผู้ช่วยเลขาธิการนายกรัฐมนตรี เป็นข้าราชการพลเรือนสามัญ ปัจจุบันมีพรหมินทร์ เลิศสุริย์เดช เป็นเลขาธิการนายกรัฐมนตรี
รองเลขาธิการนายกรัฐมนตรี ฝ่ายการเมือง มีจำนวนเท่ากับจำนวนรองนายกรัฐมนตรี บวกสาม
ผู้บริหารในปัจจุบัน

| 0 | 1 | 2 | 3 |
| --- | --- | --- | --- |
| ลำดับ | ชื่อ | ตำแหน่ง | หมายเหตุ |
| 1 | พรหมินทร์ เลิศสุริย์เดช | เลขาธิการนายกรัฐมนตรี |  |
| 2 | ชนิดา เกษมศุข | รองเลขาธิการนายกรัฐมนตรี (ฝ่ายบริหาร) |  |
| 3 | ชยันต์ เมืองสง | รองเลขาธิการนายกรัฐมนตรี (ฝ่ายบริหาร) |  |
| 4 | ภคนันท์ ศิลาอาสน์ | รองเลขาธิการนายกรัฐมนตรี (ฝ่ายบริหาร) |  |
| 5 | สมคิด เชื้อคง | รองเลขาธิการนายกรัฐมนตรี (ฝ่ายการเมือง) |  |
| 6 | ณณัฏฐ์ หงษ์ชูเวช | รองเลขาธิการนายกรัฐมนตรี (ฝ่ายการเมือง) |  |
| 7 | ธีราภา ไพโรหกุล | รองเลขาธิการนายกรัฐมนตรี (ฝ่ายการเมือง) |  |
| 8 | ธิติวัฐ อดิศรพันธ์กุล | รองเลขาธิการนายกรัฐมนตรี (ฝ่ายการเมือง) | ประจำรองนายกรัฐมนตรี (ภูมิธรรม เวชยชัย) |
| 9 | ศึกษิษฏ์ ศรีจอมขวัญ | รองเลขาธิการนายกรัฐมนตรี (ฝ่ายการเมือง) | ประจำรองนายกรัฐมนตรี (สุริยะ จึงรุ่งเรืองกิจ) |
| 10 | รังสรรค์ วันไชยธนวงศ์ | รองเลขาธิการนายกรัฐมนตรี (ฝ่ายการเมือง) | ประจำรองนายกรัฐมนตรี (อนุทิน ชาญวีรกูล) |
| 11 | ชื่นชอบ คงอุดม | รองเลขาธิการนายกรัฐมนตรี (ฝ่ายการเมือง) | ประจำรองนายกรัฐมนตรี (พีระพันธุ์ สาลีรัฐวิภาค) |
| 12 | พงศ์ศรัณย์ อัศวชัยโสภณ | รองเลขาธิการนายกรัฐมนตรี (ฝ่ายการเมือง) | ประจำรองนายกรัฐมนตรี (พิชัย ชุณหวชิร) |
| 13 | ฉัตริน จันทร์หอม | รองเลขาธิการนายกรัฐมนตรี (ฝ่ายการเมือง) | ประจำรองนายกรัฐมนตรี (ประเสริฐ จันทรรวงทอง) |
| 14 | รัตนา สามารถ | ผู้ช่วยเลขาธิการนายกรัฐมนตรี |  |
| 15 | เบญจภา ศรีสุรัตน์ | ผู้ช่วยเลขาธิการนายกรัฐมนตรี |  |
หน่วยงานในสังกัด

สำนักงานเลขาธิการ
กองงานนายกรัฐมนตรี
กองพิธีการ
สำนักโฆษก
กองประสานงานการเมือง
กองประสานนโยบายและยุทธศาสตร์
กองการต่างประเทศ
กองสถานที่ ยานพาหนะ และรักษาความปลอดภัย
ศูนย์เทคโนโลยีสารสนเทศและการสื่อสาร
กลุ่มพัฒนาระบบบริหาร
กลุ่มตรวจสอบภายใน
ทาดามิจิ คูริบายาชิ

| ทาดามิจิ คูริบายาชิ |
| --- | --- |

เกิด: 7 กรกฎาคม 1891 จังหวัดนางาโนะ, ญี่ปุ่น
เสียชีวิต: 26 มีนาคม 1945 (อายุ 53) อิโอโต, ญี่ปุ่น
รับใช้:  ญี่ปุ่น
แผนก/สังกัด:  กองทัพบกจักรวรรดิญี่ปุ่น
ประจำการ: 1911 – 1945
ชั้นยศ: พลเอก 
หน่วย: กองพลน้อยทหารม้าที่ 1 กองพลองครักษ์ที่ 2 กองพลที่ 109
การยุทธ์: สงครามโลกครั้งที่สอง - ยุทธการที่ฮ่องกง - ยุทธการที่อิโอโต
บำเหน็จ: แกรนด์กอร์ดองของเครื่องราชอิสริยาภรณ์อาทิตย์อุทัย (1967; มรณกรรม) เครื่องราชอิสริยาภรณ์มงคลรัตน์ เครื่องราชอิสริยาภรณ์อาทิตย์อุทัย (ชั้น 2) คำสั่งของดวงอาทิตย์ที่กำลังขึ้น, รังสีทองด้วยคอริบบิ้น (ชั้น 3)
โรงเรียนแม่: มหาวิทยาลัยฮาร์วาร์ด
พลเอก ทาดามิจิ คูริบายาชิ (ญี่ปุ่น: 栗林 忠道 Kuribayashi Tadamichi, 7 กรกฎาคม 1891 – 26 มีนาคม 1945) เป็นนายพลในกองทัพจักรวรรดิญี่ปุ่น นักเขียนนอกเวลา กวีไฮกุ นักการทูตและผู้การของเจ้าหน้าที่เสนาธิการแห่งกองทัพบกญี่ปุ่น เขาเป็นที่รู้จักกันเป็นอย่างดีในฐานะผู้บัญชาการทหารญี่ปุ่นโดยรวมในช่วงยุทธการที่อิโอโต
แม้กระทั่งก่อนการสู้รบ นายพลคุริบายาชิได้ยืนกรานที่จะแบ่งปันความยากลำบากของทหารของเขา เขายังปฏิเสธที่จะอนุญาตให้ทำการบันไซชาร์จ ซึ่งเขามองว่าเป็นการสูญเสียชีวิตทหารของเขาโดยไร้ประโยชน์ แม้ว่านาวิกโยธินสหรัฐฯคาดว่าจะเข้ายึดเกาะอิโอโตได้ภายในห้าวัน คูริบายาชิและทหารของเขาต่างได้ต่อสู้ยืนหยัดได้ถึง 36 วัน หรือ 5 สัปดาห์ ในขณะที่มีความเชื่อกันว่าเขาได้เสียชีวิตในการปฏิบัติหน้าที่ในการโจมตีครั้งสุดท้าย ศพของคูริบายาชิไม่เคยถูกพบหรือยืนยันได้เลยแม้โดยทหารสหรัฐฯ
อิโอโต

สำหรับความหมายอื่น ดูที่ อิโอจิมะ
| ชื่อท้องถิ่น: 硫黄島 |
| --- | --- |

อิโอโต
ภูมิศาสตร์
ที่ตั้ง: มหาสมุทรแปซิฟิก
พิกัด: 24°46′48″N 141°19′12″E﻿ / ﻿24.78000°N 141.32000°E﻿ / 24.78000; 141.32000
กลุ่มเกาะ: หมู่เกาะภูเขาไฟ
พื้นที่: 21 ตารางกิโลเมตร (8.1 ตารางไมล์)
ระดับสูงสุด: 169 ม. (554 ฟุต)
จุดสูงสุด: ยอดเขาสุริบาชิ
การปกครอง
ญี่ปุ่น
จังหวัด: มหานครโตเกียว
กิ่งจังหวัด: กิ่งจังหวัดโองาซาวาระ
หมู่บ้าน: โองาซาวาระ
ประชากรศาสตร์
ประชากร: ไม่มีชาวพื้นเมือง (มีแต่บุคลากรทางทหาร)
อิโอโต (ญี่ปุ่น: 硫黄島; โรมาจิ: Iotō) หรือยังเป็นที่รู้จักนอกญี่ปุ่นในชื่อ อิโอจิมะ (อังกฤษ: Iwo Jima) เป็นหนึ่งในหมู่เกาะภูเขาไฟของญี่ปุ่น และตั้งอยู่ทางใต้ของหมู่เกาะโบนิง ประกอบกับเกาะอื่น ๆ รวมกันเป็นหมู่เกาะโองาซาวาระ จุดสูงสุดของอิโอโตคือ ยอดเขาสุริบาชิ ที่ความสูง 169 เมตร
ตัวเกาะเคยเป็นจุดปะทะในยุทธการที่อิโอโต ระหว่างเดือนกุมภาพันธ์ ค.ศ. 1945 ถึงเดือนมีนาคม ค.ศ. 1945 ในสงครามแปซิฟิกซึ่งเป็นส่วนหนึ่งของสงครามโลกครั้งที่สอง
การกอบกู้เอกราชของเจ้าตาก

พระบรมราชานุสาวรีย์สมเด็จพระเจ้ากรุงธนบุรีประดิษฐาน ณ หัวทุ่งสมรภูมิสวางคบุรี (วัดคุ้งตะเภา บ้านคุ้งตะเภา ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์)
การกอบกู้เอกราชของเจ้าตาก นับเป็นเหตุการณ์สำคัญทางประวัติศาสตร์ไทย ซึ่งเป็นการรวบรวมกองกำลังของเจ้าตาก เพื่อขับไล่กองทัพพม่าที่ยังคงหลงเหลืออยู่ในกรุงศรีอยุธยา ภายหลังการเสียกรุงศรีอยุธยาครั้งที่สอง อันส่งผลให้เกิดสภาพจลาจลโดยทั่วไป ราชอาณาจักรอยุธยาเดิมจึงถูกแบ่งออกเป็นชุมนุมต่าง ๆ เป็นอิสระต่อกัน
ราวปี พ.ศ. 2309 ก่อนเสียกรุง พระยาตากได้นำทหารในบังคับบัญชาตีฝ่าวงล้อมของกองทัพพม่าไปทางด้านทิศตะวันออกของกรุงศรีอยุธยา เพื่อรวบรวมผู้คนและยุทธปัจจัยต่าง ๆ มาสู้รบกับกองทัพพม่าอีกครั้ง ในระหว่างนั้นยังได้ตั้งตนเป็นเจ้าเมืองระยอง เมื่อ เจ้าตาก เตรียมกำลังรบจนพร้อมสรรพแล้ว จึงได้เคลื่อนพลกลับไปยังกรุงศรีอยุธยาทางด้านปากแม่น้ำเจ้าพระยา เพื่อทำการขับไล่ทหารพม่าที่ยังคงเหลืออยู่ออกไปได้
พระยาตากเดินทัพไปจันทบุรี > การยึดเมืองตราด

หลังจากตีเมืองตราดได้แล้ว เจ้าตากได้เคลื่อนทัพทางบกจำนวน 1,000 คนไปยังเมืองทุ่งใหญ่ (ตราด) และให้พระพิชัยราชา หลวงราชนรินทร์ เป็นแม่ทัพเรือคุมเรือ 50 ลำ ยกไปเมืองตราด พระยาตากยกทัพพบกับฝนตกเจ็ดวันเจ็ดคืน ที่เมืองตราดพวกกรมการและราษฎรเกิดความเกรงกลัวต่างพากันมาอ่อนน้อมโดยดี แต่ทว่าที่ปากน้ำเมืองตราดมีเรือสำเภาจีนมาทอดทุ่นอยู่หลายลำ เจ้าตากได้เรียกนายเรือมาพบ แต่พวกจีนนายเรือขัดขืนต่อสู้ เจ้าตากจึงนำกองเรือไปล้อมสำเภาจีนเหล่านั้น ได้ทำการต่อสู้กันอยู่ประมาณครึ่งวันเจ้าตากก็ยึดสำเภาจีนไว้ได้หมด ได้ทรัพย์สินสิ่งของมาเป็นจำนวนมาก จีนเจียมหัวหน้าชาวสำเภาจีนเข้าสวามิภักดิ์และยกบุตรสาวให้แก่พระยาตาก เดอเฟลส์ (De Fels) เสนอว่า จีนเจียมนั้นเป็นคนเดียวกันกับเฉินไท่ (陳太 พินอิน: Chén Tài) พ่อค้าชาวจีนแต้จิ๋ว ซึ่งมีความขัดแย้งกับหมักเทียนตื๊อเจ้าเมืองบันทายมาศ และถูกหมักเทียนตื๊อส่งทัพเรือเข้าปราบปรามจนต้องหลบหนีมายังสยาม
การกอบกู้กรุงศรีอยุธยา

พระยาตากใช้เวลาประมาณสามเดือนในการรวบรวมกำลังพลและต่อเรือจำนวน 100 ลำ ที่เมืองจันทบุรี มีการพบหลักฐานทางโบราณคดีที่บ้านเสม็ดงาม (ตำบลหนองบัว อำเภอเมือง จังหวัดจันทบุรี) ซึงสันนิษฐานว่าเป็นสถานที่ต่อเรือของพระยาตาก
เมื่อสิ้นฤดูมรสุมในเดือนตุลาคม พ.ศ. 2310 พระยาตากรวบรวมกำลังพลได้ 5,000 คน ยกทัพเรือออกจากจันทบุรีมุ่งหน้าสู่แม่น้ำเจ้าพระยา ที่เมืองชลบุรีพระยาตากมีคำสั่งให้ประหารชีวิตพระยาอนุราชบุรีฯ (ทองอยู่นกเล็ก) เจ้าเมืองชลบุรี พร้อมทั้งพรรคพวกคือหลวงพลและขุนอินเชียง เนื่องจากพระยาอนุราชบุรีฯได้ประพฤติตนเป็นโจรสลัดตีชิงเรือสำเภาวาณิช
ปราบดาภิเษก

บทความหลัก: อาณาจักรธนบุรี
หลังจากที่พระยาตากมีชัยชนะเหนือพม่าในการรบที่ค่ายโพธิ์สามต้นแล้ว ในชั้นแรกพระยาตากหมายจะฟื้นฟูกรุงศรีอยุธยาให้เป็นราชธานีดังเดิม พงศาวดารฉบับพันจันทนุมาศ (เจิม) ระบุว่า พระยาตากได้เห็นซากศพและกระดูกของผู้เสียชีวิตในอยุธยากองกันประดุจภูเขา ได้เห็นคนที่อดอยากอาหารรูปร่างผอมโซดั่งเปรตปีศาจ จึงเกิดความสังเวชเหนื่อยหน่ายจะเดินทางกลับจันทบุรี บรรดาสมณพราหมณ์เสนาบดีประชาราษฏร์วิงวอนพระยาตาก ฝ่ายพระยาตากเห็นว่าการอยู่รักษาบ้านเมืองนั้นเป็นประโยชน์ต่อโพธิญาณ จึงหยุดพำนักอาศัยอยู่ที่เมืองธนบุรี
...ทอดพระเนตรเห็นอัฏฐิกเรวฬะคนทั้งปวงอันถึงพิบัติชีพตายด้วยทุพภิกขะ โจระ โรคะ สุมกองอยู่ดุจหนึ่งภูเขา แลเห็นประชาชนซึ่งลำบากอดอยากอาหาร มีรูปร่างดุจหนึ่งเปรตปีศาจพึงเกลียด ทรงพระสังเวชประดุจมีพระทัยเหนื่อยหน่ายในราชสมบัติ จะเสด็จไปเมืองจันทบุรี จึงสมณพราหมณาจารย์เสนาบดีประชาราษฎรชวนกันกราบทูลอาราธนาวิงวอน สมเด็จพระพุทธเจ้าอยู่หัวพระบรมหน่อพุทธางกูร ตรัสเห็นประโยชน์เป็นปัจจัยแก่พระปรมาภิเษกสมโพธิญาณนั้นก็รับอาราธนา จงเสด็จยับยั้งอยู่ณพระตำหนักเมืองธนบุรี...
พงศาวดารพระพนรัตน์ฯระบุว่า พระยาตากพำนักในกรุงศรีอยุธยาที่พระที่นั่งทรงปืน พระยาตากสุบินฝันว่า พระมหากษัตริย์อยุธยามาขับไล่มิให้อยู่ วันรุ่งขึ้นพระยาตากจึงปรึกษากับขุนนางทั้งปวงว่า เจ้าของเดิมยังหวงแหนอยู่ จึงกวาดต้อนราษฏรชาวอยุธยาและอัญเชิญพระราชวงศ์อยุธยาลงมาอยู่ที่ธนบุรี
...ก็เสดจ์เข้าประทับแรมอยู่ ณะ พระธินั่งทรงปืนที่เสดจ์ออก บันทมอยู่คืนหนึ่ง จึ่งทรงพระสุบินนิมิตรว่า พระมหากระษัตรมาขับไล่เสียมิให้อยู่ ครั้นรุ่งขึ้นเพลาเช้าจึ่งตรัสเล่าพระสุบินให้ขุนนางทั้งปวงฟัง แล้วจึงดำหรัดว่าเราคิดสังเวชเหนว่าบ้านเมืองจะร้างรกเปนป่าจะมาช่วยปฏิสังขรณะทำนุกบำรุงขึ้นให้บริบูรรณ์ดีดังเก่า เมื่อเจ้าของเดีมท่านยังหวงแหนอยู่แล้ว เราชวนกันยกลงไปสร้างเมืองธนบูรีอยู่เถีด แล้วตรัสสั่งให้เลีกกองทับกวาดต้อนราษฎร แลสมณพราหมณาจารย์ทั้งปวง กับโบราณขัติยวงษซึ่งยังหลงเหลืออยู่นั้นก็เสดจ์กลับลงมา ตั้งอยู่ ณะ เมืองธนบูรี...
กรมพระยาดำรงราชานุภาพทรงมีพระวินิจฉัยว่า ในขณะนั้นกองกำลังพลของเจ้าตากมีไม่เพียงพอไม่สามารถอยู่รักษากรุงศรียุธยาได้ หากพม่ายกมาโจมตีจะไม่สามารถใช้กรุงศรีอยุธยาเป็นที่ตั้งรับได้ เมืองธนบุรีมีป้อมปราการคือป้อมวิชัยประสิทธิ์อยู่แล้ว เป็นที่ชัยภูมิอยู่ใกล้กับทะเล สามารถตั้งรับข้าศึกพม่าได้ เป็นเหตุผลที่พระยาตากเลือกที่จะย้ายที่มั่นจากอยุธยาลงมาอยู่ที่ธนบุรี
หลังจากสร้างพระราชวังบนฝั่งตะวันตกของแม่น้ำเจ้าพระยาแล้ว ทรงจัดการบ้านเมืองเรียบร้อยพอสมควร บรรดาแม่ทัพ นายกอง ขุนนาง ข้าราชการทั้งฝ่ายทหารและพลเรือน ตลอดทั้งสมณะพราหมณาจารย์และอาณาประชาราษฎร์ทั้งหลาย จึงพร้อมกันกราบบังคมทูลอัญเชิญขึ้นทรงปราบดาภิเษกเป็นพระมหากษัตริย์ ณ วันจันทร์ ขึ้น 8 ค่ำ เดือนยี่ ปีกุน จุลศักราช 1128 ซึ่งตรงกับวันที่ 28 ธันวาคม พ.ศ. 2310 ทรงพระนามว่า พระศรีสรรเพชญ์ หรือ สมเด็จพระบรมราชาที่ 4 แต่เรียกขานพระนามของพระองค์ติดปากว่า สมเด็จพระเจ้าตากสิน หรือ สมเด็จพระเจ้ากรุงธนบุรี
เดิมพระองค์ทรงคิดที่จะปฏิสังขรณ์พระนครศรีอยุธยาให้กลับคืนเป็นดังเดิม แต่หลังจากตรวจดูแล้วยากต่อการฟื้นฟู จึงทรงให้อพยพผู้คนและทรัพย์สินลงมาทางใต้ และตั้งราชธานีใหม่ขึ้นที่เมืองธนบุรี เรียกนามว่า กรุงธนบุรีศรีมหาสมุทร
ปรากฏว่าที่เมืองลพบุรี มีพระบรมวงศานุวงศ์ของราชวงศ์อยุธยามาพำนักอยู่เป็นจำนวนมาก พระเจ้าตากจึงรับสั่งให้คนไปอัญเชิญมายังเมืองธนบุรี พระองค์ทรงขุดพระบรมศพของพระเจ้าเอกทัศ ขึ้นมาถวายพระเพลิงตามโบราณราชประเพณี
ดูเพิ่ม

สมเด็จพระเจ้ากรุงธนบุรี
การสงครามสมัยสมเด็จพระเจ้ากรุงธนบุรี
แหล่งข้อมูลอื่น

หอมรดกไทย - งานกู้ชาติในสมเด็จพระเจ้าตากสินมหาราช เก็บถาวร 2009-11-24 ที่ เวย์แบ็กแมชชีน
วัดพิชัยสงคราม ทางตะวันออกของเกาะเมืองอยุธยา สถานที่ซึ่งพระยาตากได้รวบรวมกำลังพลเพื่อตีฝ่าวงล้อมพม่าออกไปในเดือนมกราคม พ.ศ. 2310
เส้นทางเดินทัพของพระยาตาก
ค่ายท่าประดู่ วัดลุ่มมหาชัยชุมพล เมืองระยอง สถานที่ซึ่งพระยาตากได้มาตั้งค่ายและพำนักอาศัยอยู่เป็นเวลาประมาณห้าเดือนในพ.ศ. 2310 ก่อนที่จะยกทัพไปตีเมืองจันทบุรี
วัดใหญ่อินทาราม อำเภอเมืองชลบุรี สถานที่ซึ่งพระยาตากยกทัพมาปราบนายทองอยู่นกเล็กที่เมืองชลบุรี
ภาพประธานด้านหลังธนบัตร 20 บาท แบบที่ 12 เป็นพระบรมรูปสมเด็จพระเจ้ากรุงธนบุรี จำลองจากพระบรมราชานุสาวรีย์ ณ สวนสาธารณะทุ่งนาเชย อำเภอเมืองจันทบุรี จังหวัดจันทบุรี
สามเหลี่ยมเศรษฐกิจอินโดนีเซีย-มาเลเซีย-ไทย

โครงการสามเหลี่ยมการเติบโตอินโดนีเซีย มาเลเซีย และไทย (IMT-GT) เริ่มต้นจากความพยายามในระยะเริ่มแรกในการเปิดเสรีและการบูรณาการทางเศรษฐกิจใน อาเซียน ได้รับการรับรองอย่างเป็นทางการโดยประธานาธิบดี ซูฮาร์โต ของ อินโดนีเซีย นายกรัฐมนตรี มาฮาดีร์ โมฮามัด ของ มาเลเซีย และนายกรัฐมนตรีชวน หลีกภัย ของไทย ในปี พ.ศ. 2536
IMT-GT เป็นกรอบความร่วมมือทางเศรษฐกิจระหว่างประเทศเชิงยุทธศาสตร์ โดยได้รับการอนุมัติจากผู้นำทั้ง 3 ประเทศ เพื่อพัฒนาพื้นที่ทางตอนใต้ของ ประเทศไทย พื้นที่บางส่วนของ มาเลเซีย (เกดะ, เปอร์ลิส, เปรัก, ปีนัง, เซอลาโงร์, กลันตัน, มะละกา, เนอเกอรีเซิมบีลัน) และพื้นที่บางส่วนของ อินโดนีเซีย (อาเจะห์, สุมาตราเหนือ, สุมาตราตะวันตก, เรียว, จัมบี, เบงกูลู, หมู่เกาะเรียว, บังกา เบลีตุง, ลัมปุง) เพื่อให้เป็น "อนุภูมิภาคแห่งการพัฒนาอย่างต่อเนื่อง ความก้าวหน้า ความมั่งคั่ง สันติภาพ และคุณภาพชีวิต" ตามแผนงาน IMT-GT 5 ปี (พ.ศ. 2550–2554)
ต่อมา ธนาคารพัฒนาแห่งเอเชีย ได้ดำเนินการศึกษาความเป็นไปได้โดยละเอียดและกำหนดกรอบความร่วมมือ ผลการศึกษาสรุปได้ว่า IMT-GT มีศักยภาพที่ยอดเยี่ยมในการกระตุ้นการบูรณาการทางเศรษฐกิจข้ามพรมแดนใน 6 ด้านสำคัญ ได้แก่ การพัฒนาโครงสร้างพื้นฐาน การเกษตรและการประมง การค้า การท่องเที่ยว การพัฒนาทรัพยากรมนุษย์ และบริการวิชาชีพ
โครงการ IMT-GT JBC

สภาธุรกิจร่วม IMT-GT (IMT-GT JBC)  ได้รับการก่อตั้งในปี พ.ศ. 2538 โดยเป็นช่องทางอย่างเป็นทางการในการระดมการมีส่วนร่วมของภาคเอกชนและการมีส่วนร่วมในโครงการ IMT-GT ระหว่างปีพ.ศ. 2538–2548 JBC อำนวยความสะดวกในการลงทุนโครงการใหม่ในภูมิภาค IMT-GT มูลค่าประมาณ 3.80 พันล้านเหรียญสหรัฐฯ
เป้าหมาย IMT-GT

เป้าหมายโดยรวมของ IMT-GT คือการเร่งการเติบโตทางเศรษฐกิจที่นำโดยภาคเอกชนในภูมิภาค IMT-GT โดย:
ก. เพิ่มการค้าและการลงทุนโดยใช้ประโยชน์จากการเสริมซึ่งกันและกันทางเศรษฐกิจและข้อได้เปรียบเชิงเปรียบเทียบ
ข. เพิ่มการส่งออกไปยังส่วนอื่นของโลกโดยเพิ่มขีดความสามารถในการแข่งขันด้านการส่งออกและการลงทุน
ค. เพิ่มสวัสดิการของประชาชนโดยการสร้างโอกาสด้านการจ้างงาน การศึกษา สังคมและวัฒนธรรมในภูมิภาค IMT-GT
ง. ส่งเสริมให้ภาคเอกชนมีบทบาทนำ ขณะที่ภาครัฐอำนวยความสะดวกและสนับสนุนให้มากที่สุด
ดูเพิ่ม

สามเหลี่ยมการเติบโตอินโดนีเซีย–มาเลเซีย–สิงคโปร์
สามเหลี่ยมการเติบโตติมอร์-เลสเต–อินโดนีเซีย–ออสเตรเลีย
บรูไน–อินโดนีเซีย–มาเลเซีย–ฟิลิปปินส์ พื้นที่การเติบโตของอาเซียนตะวันออก (BIMP-EAGA)
พื้นที่สามเหลี่ยมพัฒนากัมพูชา–ลาว–เวียดนาม (CLV-DTA)
จิระวดี อิศรางกูร ณ อยุธยา

นายหมวดโท จิระวดี อิศรางกูร ณ อยุธยา (เกิด 10 พฤษภาคม พ.ศ. 2500) ชื่อเล่น อ้อย นักแสดงหญิงชาวไทยสังกัดค่ายกันตนา เป็นบุตรสาวของศิลปินแห่งชาติ หม่อมหลวงรุจิรา อิศรางกูร (ศิลปินและนักพากย์) กับมารศรี อิศรางกูร ณ อยุธยา (นักพากย์และนักแสดง) ทั้งนี้เธอเป็นหลานของหม่อมราชวงศ์สุดใจ อิศรางกูร และเป็นปนัดดาในหม่อมเจ้าน้อย อิศรางกูร (พระโอรสในสมเด็จพระสัมพันธวงศ์เธอ เจ้าฟ้ากรมขุนอิศรานุรักษ์) มีพี่สาวและพี่ชาย คืออรสา อิศรางกูร ณ อยุธยา (นักแสดง) และจิรศักดิ์ อิศรางกูร ณ อยุธยา มีบุตรสาวชื่อ ศศิมา อิศรางกูร และบุตรชายชื่อ ณัฏฐพล อิศรางกูร เธออยู่วงการบันเทิงมานานกว่า 40 ปี มีผลงานงานมาแล้วหลายเรื่อง มีผลงานเด่น เช่น อีสา, บัวแล้งน้ำ,หนุ่มทิพย์ ผลงานหนังไทยและภาพยนตร์ไทย เพียงคำเดียว เป็นต้น
ในวันที่ 27 กันยายน พ.ศ. 2555 ได้มีพระบรมราชโองการโปรดเกล้าฯ พระราชทานยศให้กับจิระวดี อิศรางกูร ณ อยุธยา ซึ่งขณะนั้นมียศ นายหมวดตรี เป็น นายหมวดโท ใน กองอาสารักษาดินแดน
ผลงานละคร

(2520) ละคร อิทธิพลรัก ช่อง 5
(2521) ละคร ลูกทาส ช่อง 3
(2523) ละคร ข้าวนอกนา ช่อง 7
(2524) ละคร เพลงชีวิต ช่อง 9
(2524) ละคร เครื่องแบบสีขาว ช่อง 9
(2524) ละคร ทองประกายแสด ช่อง 3
(2525) ละคร พรหมไม่ได้ลิขิต ช่อง 9
(2527) ละคร เพลงพรหม ช่อง 3
(2529) ละคร แม่เอิบ ช่อง 5
(2530) ละคร ปริศนา ช่อง 3
(2531) ละคร อีสา ช่อง 7
(2531) ละคร แรงหึง ช่อง 3
(2531) ละคร ตะรุเตา ช่อง 7
(2531) ละคร แผลเก่า ช่อง 7
(2533) ละคร แม่ลาวเลือด ช่อง 3
(2533) ละคร ใครกำหนด ช่อง 3
(2533) ละคร วงศาคณาญาติ ช่อง 3
(2533) ละคร วนาลี ช่อง 3
(2534) ละคร นาคราช ช่อง 3
(2534) ละคร ป่ากามเทพ ช่อง 3
(2534) ละคร สี่แผ่นดิน ช่อง 3
(2534) ละคร ปาก ช่อง 3
(2540) ละคร ขัง8 ช่อง 5
(2541) ละคร กิ่งไผ่ ช่อง 7
(2542) ละคร หนุ่มทิพย์ ช่อง 7
(2542) ละคร ตั้งไข่ล้มพรหมไม่ลิขิต ช่อง 7
(2543) ละคร รากนครา ช่อง 7
(2544) ละคร ทายาทอสูร ช่อง7
(2550) ละคร ภารกิจพิชิตดอกฟ้า ช่อง 7
(2556) ละคร หัวใจเรือพ่วง ช่อง 5
(2556) ละคร ธิดาพญายม ช่อง 7
(2556) ละคร ยมบาลเจ้าขา ตอน เพื่อนร่วมโลก ช่อง 7
(2558) ละคร เจ้านางช่อง 7
(2558) ละคร เทพบุตรสุดเวหา ช่อง 3
(2558) ละคร แหวนทองเหลือง ช่อง 8
(2559) ซีรีส์ Part Time The Series วัยกล้าฝัน ช่อง 9
(2559) ละคร ทายาทอสูร ช่อง 3
(2561) ละคร เงินปากผี ช่อง 3
(2561) ละคร ถิ่นผู้ดี ช่อง 7
(2562) ละคร เพลิงเสน่หา ช่อง 7
(2564) ซีรีส์ ไวรัสวัยเลิฟ ชุด หอซ่อนรัก ช่อง 7
(2565) ละคร อุ้มรักปาฏิหาริย์ ช่อง 7
(2568) ซีรี่ส์ ฝันของฉันคือฝันดาบ ไทยพีบีเอส
(2568) ละคร ทุกอณูฤทัย ช่อง 7
ผลงานภาพยนตร์

(2512) ภาพยนตร์เจ้าหญิง
(2519) ภาพยนตร์วัยอลวน
(2520) ภาพยนตร์แหกค่ายนรกเดียนเบียนฟู
(2522) ภาพยนตร์เพียงคำเดียว
(2522) ภาพยนตร์สลักจิต
(2523) ภาพยนตร์แก้ว
(2524) ภาพยนตร์สวัสดีคนสวย
(2527) ภาพยนตร์สวัสดีคุณนาย
(2528) ภาพยนตร์เพลงสุดท้าย
(2529) ภาพยนตร์ครูสมศรี
(2544) ภาพยนตร์สุริโยไท
(2548) ภาพยนตร์วัยอลวน 4
(2558) ภาพยนตร์พันท้ายนรสิงห์
รางวัล

รางวัล โทรทัศน์ทองคำสาขานักแสดงหญิงดีเด่น
ยศกองอาสารักษาดินแดน

นายหมวดตรี
27 กันยายน พ.ศ. 2555 นายหมวดโท
แหล่งข้อมูลอื่น

อิศรางกูร ณ อยุธยา จิระวดี อิศรางกูร ณ อยุธยา ที่เฟซบุ๊ก